Diari Oficial de la Generalitat Valenciana


Sumari del DOGV 9290, del 03-03-2022 (2022/1664)

RESOLUCIÓ de 26 de febrer de 2022, de la Vicepresidència i Conselleria d'Igualtat i Polítiques Inclusives, per la qual es dona publicitat als crèdits i a la línia de subvenció que han de finançar el reconeixement del dret a indemnització per causa de mort, per causa de gran invalidesa o d'incapacitat permanent absoluta a conseqüència d'un acte de violència sobre la dona, prevista en els articles 16, 16 bis i 16 ter de la Llei 7/2012, de 23 de novembre, de la Generalitat, integral contra la violència sobre la dona en l'àmbit de la Comunitat Valenciana, en l'exercici 2022.
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9290

Data del DOGV
:   03-03-2022

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2022/1664


Data del document
:   26-02-2022

Organisme emissor
:   Vicepresidència i Conselleria d'Igualtat i Polítiques Inclusives

Tipus de document
:   Resolució

Anàlisi jurídica

 Descriptors 

:   * Vicepresidència i Conselleria d'Igualtat i Polítiques Inclusives
    * Fòrum Contra la Violència Sobre la Dona
    * Comissió Interdepartamental Per A Combatre la Violència de Gènere En la Comunitat Valenciana
    * dona
    * discriminació sexual
    * necessitat d'habitatge
    * ajuda pública
    * violència
    * conveni col·lectiu
    * igualtat de tracte
    * indemnització
    * protecció de la infància
    * funcionari
    * víctima
    * gratuïtat de la sanitat
    * mà d'obra femenina
    * assistència judicial
    * assetjament sexual
    * competència administrativa
    * condició de la dona
    * centre d'ensenyament
    * accés a l'ocupació

RESOLUCIÓ de 26 de febrer de 2022, de la Vicepresidència i Conselleria d'Igualtat i Polítiques Inclusives, per la qual es dona publicitat als crèdits i a la línia de subvenció que han de finançar el reconeixement del dret a indemnització per causa de mort, per causa de gran invalidesa o d'incapacitat permanent absoluta a conseqüència d'un acte de violència sobre la dona, prevista en els articles 16, 16 bis i 16 ter de la Llei 7/2012, de 23 de novembre, de la Generalitat, integral contra la violència sobre la dona en l'àmbit de la Comunitat Valenciana, en l'exercici 2022. [2022/1664]  
  
L'article 16, 16 bis i 16 ter de la Llei 7/2012, de 23 de novembre, de la Generalitat, integral contra la violència sobre la dona en l'àmbit de la Comunitat Valenciana, estableix el dret en la indemnització per causa de mort, a causa de gran invalidesa o d'incapacitat permanent absoluta a conseqüència d'un acte de violència sobre la dona, per als supòsits i en l'ordre successiu i excloent el que estableixen els articles 16,16 bis i 16 ter d'aquesta llei, i s'estableix el procediment per al reconeixement d'aquest dret en el capítol II del Decret 63/2014, de 25 d'abril, del Consell, pel qual s'aprova el Reglament per al reconeixement de les indemnitzacions i les ajudes econòmiques a les víctimes de violència sobre la dona, previstes en la Llei 7/2012, de 23 de novembre, de la Generalitat, integral contra la violència sobre la dona en l'àmbit de la Comunitat Valenciana.  
Aprovada i publicada la Llei 8/2022, de 30 de desembre (DOGV 9247, 31.12.2021), de pressupostos de la Generalitat per a l'exercici 2022 i, d'acord amb l'article 168.1.B de la Llei 1/2015, de 6 de febrer, de la Generalitat, d'hisenda pública, del sector públic instrumental i de subvencions, correspon donar publicitat als crèdits i a la línia de subvenció destinats a finançar, en l'exercici 2022, el reconeixement de l'esmentat dret.  
En virtut d'això, i fent ús de les facultats que em confereix el Decret 170/2020, de 30 d'octubre, del Consell, pel qual s'aprova el Reglament orgànic i funcional de la Vicepresidència i Conselleria d'Igualtat i Polítiques Inclusives, resolc:  
  
Primer  
Donar publicitat als crèdits pressupostaris i a la línia de subvenció destinats a finançar, en l'exercici 2022, el reconeixement del dret a indemnització a causa de mort, gran invalidesa o d'incapacitat permanent absoluta per violència de gènere, prevista en l'article 16, 16 bis i 16 ter de la Llei 7/2012, de 23 de novembre, de la Generalitat, integral contra la violència sobre la dona en l'àmbit de la Comunitat Valenciana, a càrrec del programa pressupostari 323.10, Igualtat de gènere.  
  
Denominació: «Fons d'indemnització per mort, gran invalidesa i incapacitat permanent absoluta per violència de gènere»  
Línia de subvenció: S6567000  
Consignació pressupostària: 775.000 -  
Procedència i quantia dels Fons:  
- propi: 250.000 -  
- Ministeri d'Igualtat: 525.000 -  
  
Segon  
Els crèdits publicats tenen el caràcter de màxims, i no es podrà reconéixer el dret a la indemnització una vegada esgotats, circumstància que haurà de publicar-se en el Diari Oficial de la Generalitat Valenciana.  
  
No obstant això, si a conseqüència de modificacions pressupostàries es veuen modificats aquests crèdits, la seua modificació es publicarà mitjançant una resolució en el Diari Oficial de la Generalitat Valenciana.  
  
València, 26 de febrer de 2022.- La vicepresidenta del Consell i consellera d'Igualtat i Polítiques Inclusives: Mónica Oltra Jarque.